**Mini****stru kabineta rīkojuma projekta „Grozījumi darbības programmas „Infrastruktūra un pakalpojumi” papildinājumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Ministru kabineta rīkojuma projekts „Grozījumi darbības programmas „Infrastruktūra un pakalpojumi” papildinājumā”” (turpmāk – rīkojuma projekts) izstrādāts, lai izpildītu Ministru kabineta 2012.gada 13.marta sēdes protokollēmuma (prot. Nr.14 32.§) (turpmāk – protokollēmums) „Informatīvais ziņojums „Par darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” (turpmāk – informatīvais ziņojums) 7.4.apakšpunktā doto uzdevumu izstrādāt grozījumus darbības programmas „Infrastruktūra un pakalpojumi” papildinājumā, precizējot reģionālo kvotu sadalījumu, ne vēlāk kā divu mēnešu laikā pēc protokollēmumā 7.1.apakšpunktā, kas paredz nepieciešamību izstrādāt grozījumus „Profesionālās izglītības iestāžu tīkla optimizācijas pamatnostādnēs 2010. – 2015.gadam”, nosaucot profesionālās izglītības iestādes, kas kvalificējas dalībai 3.1.1.1.aktivitātes otrajā projektu iesniegumu atlases kārtā, un iesniegt tos Valsts kancelejā izskatīšanai Ministru kabinetā.2) Izglītības un zinātnes ministrija (turpmāk – ministrija) ir izpildījusi protokollēmuma 7.1.apakšpunktā uzdoto – Ministru kabinets 2012.gada 12.jūnijā ir apstiprinājis un 2012.gada 25.jūnijā ir stājies spēkā Ministru kabineta rīkojums Nr. 276 „Grozījumi Profesionālās izglītības iestāžu tīkla optimizācijas pamatnostādnēs 2010.–2015.gadam”. |
| 2. | Pašreizējā situācija un problēmas | Pašreiz darbības programmas „Infrastruktūra un pakalpojumi” papildinājuma 8.punkts nosaka minimālo un maksimālo projekta finansējuma apjomu: no 280 000 EUR līdz 2 800 000 EUR. Ievērojot protokollēmuma 4.punktā noteikto, 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” (turpmāk – 3.1.1.1.aktivitāte) pirmajā projektu iesniegumu atlases kārtā tika pārtraukta to 18 profesionālo izglītības iestāžu apstiprināto projektu īstenošana, kas ar piešķirtā finansējuma apjomu, ņemot vērā būvdarbu iepirkumu rezultātā radušos neplānotu sadārdzinājumu projektos, kā arī 2011.gadā notikušo izglītības iestāžu reorganizāciju, kas radījusi izmaiņas sākotnēji apstiprinātajos projektos, nespēja nodrošināt projektos plānoto mērķu sasniegšanu. Saskaņā ar protokollēmuma 7.1.apakšpunktā noteikto priekšnoteikums, lai kvalificētos dalībai 3.1.1.1.aktivitātes otrajā projektu iesniegumu atlases kārtā, ir spēja nodrošināt pilnīgu profesionālās izglītības iestādes infrastruktūras modernizēšanu. Lai nodrošinātu 3.1.1.1.aktivitātes otrās projektu iesniegumu atlases kārtas projektu izstrādi augstā gatavības stadijā, samazinot iespējamo sadārdzinājuma un izmaksu neatbilstības risku, Ministru kabineta noteikumos par otrās atlases kārtas īstenošanu plānots noteikt, ka pirms projekta iesniegšanas ir nepieciešams būvvaldes akceptēts tehniskais projekts par ERAF projektā paredzētajiem būvdarbiem un veikta būvdarbu iepirkumu procedūra. Līdz ar to pašreiz nav iespējams noteikt maksimālo projekta finansējuma apmēru, tamdēļ rīkojuma projekts paredz svītrot darbības programmas „Infrastruktūra un pakalpojumi” papildinājuma 8.punktu.Papildus informējam, ka ministrijas izstrādātajā Ministru kabineta noteikumu projektā „Noteikumi par darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” otrās projektu iesniegumu atlases kārtas īstenošanu” noteikta kārtība, kādā ministrija nosaka katram projektu iesniedzējam maksimālo projekta finansējuma apjomu 3.1.1.1.aktivitātes otrās projektu iesniegumu atlases kārtas pieejamā finansējuma ietvaros.Sakarā ar to, ka 3.1.1.1.aktivitātes sekmīgai ieviešanai nepieciešams papildu finansējums, Izglītības un zinātnes ministrija veic finansējuma atlikuma pārdali no:1) 3.1.3.1.aktivitātes „Kvalitatīvai dabaszinātņu apguvei atbilstošas materiālās bāzes nodrošināšana”,2) 3.1.3.3.1.apakšaktivitātes „Speciālās izglītības iestāžu infrastruktūras un aprīkojuma uzlabošana”,3) 3.1.3.3.2.apakšaktivitātes „Vispārējās izglītības iestāžu infrastruktūras uzlabošana izglītojamiem ar funkcionāliem traucējumiem” uz 3.1.1.1.aktivitāti. |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts izstrādāts ar mērķi izslēgt ierobežojumu minimālajam un maksimālam projekta finansējuma apjomam, svītrojot 8.punktu, kā arī palielināt finansējuma apjomu 3.1.1.1.aktivitātē, kuras ietvaros īstenojamajai projektu iesniegumu otrajā atlases kārtā, saskaņā ar protokollēmuma 7.1.apakšpunktā noteikto, profesionālās izglītības iestādēm, kas būs finansējuma saņēmējas, būs jānodrošina pilnīga profesionālās izglītības iestādes infrastruktūras modernizēšana.  |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Rīkojuma projekts neierobežo sabiedrības pārstāvju tiesības. |
| 7. | Cita informācija | Ja pēc rīkojuma projekta sagatavošanas 3.1.3.1.aktivitātes „Kvalitatīvai dabaszinātņu apguvei atbilstošas materiālās bāzes nodrošināšana” un 3.1.3.3.2.apakšaktivitātes „Vispārējās izglītības iestāžu infrastruktūras uzlabošana izglītojamajiem ar funkcionāliem traucējumiem” ietvaros rodas finansējuma atlikums, kas saskaņā ar ierosinātajiem grozījumiem darbības programmas „Infrastruktūra un pakalpojumi” papildinājumā netiek pārdalīts ar šo rīkojuma projektu, tad Izglītības un zinātnes ministrija, sagatavojot atbilstošus grozījumus darbības programmas „Infrastruktūra un pakalpojumi” papildinājumā, plāno to novirzīt 3.1.1.1.aktivitātes otrās projektu iesniegumu atlases kārtas īstenošanai. |

|  |
| --- |
|  **II. Tiesību akta projekta ietekme uz sabiedrību** |
| 1. | Sabiedrības mērķgrupa | Profesionālās izglītības iestāžu tīkla optimizācijas pamatnostādnēs 2010.–2015.gadam nosauktās 11 profesionālās izglītības iestādes, to audzēkņi un pedagogi. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Noteikumu projekts šo jomu neskar.  |
| 3. | Tiesiskā regulējuma finansiālā ietekme | Noteikumu projekts šo jomu neskar. |
| 4. | Tiesiskā regulējuma nefinansiālā ietekme | Modernizējot profesionālās izglītības programmu nodrošinošo infrastruktūru, tiks sekmēta darba tirgus prasībām atbilstošu speciālistu sagatavošana, kas ilgtermiņā varētu mazināt jauniešu bezdarbu Latvijā.  |
| 5. | Administratīvās procedūras raksturojums | Noteikumu projekts šo jomu neskar. |
| 6. | Administratīvo izmaksu monetārs novērtējums | Noteikumu projekts šo jomu neskar. |
| 7. | Cita informācija | Nav |

Anotācijas III sadaļa – noteikumu projekts šo jomu neskar.

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saistībā ar rīkojuma projektu nepieciešams izdarīt grozījumus šādos tiesību aktos: 1. Ministru kabineta 2008.gada 11.novembra noteikumos Nr.939 „Noteikumi par darbības programmas „Infrastruktūra un pakalpojumi” papildinājuma 3.1.1.1.aktivitāti „Mācību aprīkojuma modernizācija un infrastruktūras uzlabošana profesionālās izglītības programmu īstenošanai”, 1) precizējot, ka šie noteikumi attiecināmi uz pirmo projektu iesniegumu atlases kārtu; 2) precizējot 3.1.1.1.aktivitātes pirmās projektu iesniegumu atlases kārtai pieejamo finansējumu, t.sk., plānošanas reģioniem noteiktās finansējuma kvotas; 3) precizējot 3.1.1.1.aktivitātes pirmās projektu iesniegumu atlases kārtas ietvaros sasniedzamo uzraudzības iznākuma rādītāju skaitlisko apmēru, t.sk., plānošanas reģioniem noteiktās profesionālās izglītības iestāžu kvotas; 4) nosakot kārtību, kādā var tikt veikta finansējuma pārdale starp viena finansējuma saņēmēja projektiem, nepārsniedzot šajos noteikumos noteiktos finansējuma ierobežojumus; 5) atceļot pienākumu Izglītības un zinātnes ministrijai noteikt projekta īstenošanas periodu tās padotībā esošajām profesionālās izglītības iestādēm;2. Ministru kabineta 2008.gada 25.marta noteikumos Nr.200 „Noteikumi par darbības programmas „Infrastruktūra un pakalpojumi” papildinājuma 3.1.3.1.aktivitāti „Kvalitatīvai dabaszinātņu apguvei atbilstošas materiālās bāzes nodrošināšana”” samazinot aktivitātei pieejamo kopējā publiskā finansējuma apmēru;3. Ministru kabineta 2008.gada 11.novembra noteikumos Nr.940 „Noteikumi par darbības programmas „Infrastruktūra un pakalpojumi” papildinājuma 3.1.3.3.1.apakšaktivitāti „Speciālās izglītības iestāžu infrastruktūras un aprīkojuma uzlabošana”” samazinot aktivitātei pieejamo kopējā publiskā finansējuma apmēru;4. Ministru kabineta 2008.gada 8.aprīļa noteikumos Nr.259 „Noteikumi par darbības programmas „Infrastruktūra un pakalpojumi” papildinājuma 3.1.3.3.2.apakšaktivitāti „Vispārējās izglītības iestāžu infrastruktūras uzlabošana izglītojamiem ar funkcionāliem traucējumiem”” samazinot aktivitātei pieejamo kopējā publiskā finansējuma apmēru.Rīkojuma projekts paredz izstrādāt Ministru kabineta noteikumu projektu „Noteikumi par darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” otrās projektu iesniegumu atlases kārtas īstenošanu”.Par iepriekšminēto tiesību aktu izstrādi atbildīga ir Izglītības un zinātnes ministrija. |
| 2. | Cita informācija | Nav. |

Anotācijas V un VI sadaļa – Rīkojuma projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pārvaldes funkcijām | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav. |

Izglītī­bas un zinātnes ministrs R.Ķīlis

Vizē: Valsts sekretāra vietniece –

Struktūrfondu un starptautisko finanšu

instrumentu departamenta direktore,

valsts sekretāra pienākumu izpildītāja L.Sīka

05.10.2012 14:39

1144

M.Meženiece

67047974, marta.mezeniece@izm.gov.lv